কোমিকে বরখাস্ত করতে প্রেসিডেন্ট ট্রাম্প তার নিজস্ব দৃষ্টিভঙ্গি তুলে ধরে বললেন, ডেমোক্র্যাটরা কোমিকে ঘৃণা করে। এফবিআই’র সব এজেন্ট তাকে ঘৃণা করে। ৭৫ শতাংশ এজেন্টই তার পাশে দাঁড়াবে না (যদিও এসব তথ্য জামাতা কুশনারের দেওয়া)। এছাড়া কোমিকে বরখাস্ত হবে তহবিল সংগ্রহের জন্য সহায়ক। ম্যাকগাহন বোঝানোর চেষ্টা করলেন যে, কোমি নিজে রাশিয়ার হস্তক্ষেপ বিষয়ে তদন্ত করছেন না। তিনি না থাকলেও তদন্ত অব্যাহত থাকবে। কিন্তু এসবে কান দিলেন না ট্রাম্প। বরং তিনি বললেন, কোমি একটা ইদুর। সব জায়গায় ইদুররা আছে। এদের থেকে মুক্তি পেতে হবে। ট্রাম্পের মতে, ইদুর হলো এমন কেউ যে নিজের সুবিধার জন্য অন্যকে টেনে নামাবে। এই রকম ইদুর মেরে ফেলা জরুরি।